Publication: Magyar Közlöny
Issue: MK-2011-77 (Year: 2011, Number: 77)
Era: contemporary
Section: szóló 1959. évi IV. törvényben foglaltakkal összhangban – elõzetesen meghatározott kamatait a Támogató
Paragraph Index: 533

(1) A támogatási szerzõdések végrehajtásának és a kötelezettségvállalás teljesítésének ellenõrzését a Kincstár végzi. Ellenõrzések lefolytatására a Támogató is jogosult. A Kincstár a pályázat benyújtásától a projekt lezárásáig tartó idõszakban – a kedvezményezettel történt elõzetes egyeztetést követõen – bármikor végezhet helyszíni ellenõrzést. A fejlesztés megvalósítását követõ 3 hónapon belül a kedvezményezett pénzügyi beszámolót nyújt be a Kincstárhoz. A beszámoló benyújtását követõ 3 hónapon belül a Kincstár utóellenõrzést végez. Az utóellenõrzés során felvett jegyzõkönyvben a kedvezményezettet tájékoztatni kell arról, hogy a fel nem használt támogatás igénybevételére az utóellenõrzést követõen nem jogosult. A támogatási szerzõdés keretében vállalt kötelezettségek teljesítését a Kincstár a kötelezettségvállalási idõtartam alatt évente ellenõrzi. A projekt záró ellenõrzését a kedvezményezett által vállalt, legkésõbb véget érõ kötelezettségvállalás végét követõ harmadik hónap végéig kell végrehajtani.

Source: https://magyarkozlony.hu/hivatalos-lapok/315bb401a3db981a5ee564991fdaeaec51a2ef8a/dokumentumok/386b01bb0cd470077cdde4fe727c1e6b35ad5f0f/letoltes